Video: Bye werk saam om koeldrankbottel oop te maak | Maroela Media
Video: Bye werk saam om koeldrankbottel oop te maak
'n Video is baie gewild op sosiale media van twee bye wat saam werk om die plastiekdoppie van 'n koeldrankbottel af te skroef.
Die video is in São Paulo in Brasilië verfilm, aldus ViralHog, maar dit laat mense wêreldwyd verstom.
In die 10 sekonde lange video is die twee bye aan weerskante van die doppie te sien. Hulle draai dit effe in die rondte voor hulle die doppie met hul voorpote van die bottel af druk.
"Ek het die video tydens middagete by die werk verfilm. Ek het 'n koeldrank by 'n klant gekry maar toe het die bye dit gesteel," het die persoon, wat die video verfilm het, aan ViralHog gesê.
"Die bye span saam om my koeldrank te steel," lui die teks in Portugees onderaan die video. "En hulle gaan dit doen. Kyk – so maklik."
Die video is reeds meer as 3 miljoen keer op Twitter en YouTube gekyk.
"Wel, dis dan die einde vir die mensdom," het 'n Twitter-gebruiker geskerts. "Ons het 'n goeie lopie gehad, maar as bye uitgevind het hoe om 'n skroefdoppie los te maak, is dit die begin van die einde."
Eks bevrees, ek ruik lont met die video. Ek het dit raam vir raam ontleed (frame by frame), en hoewel dit lyk asof die bye die prop uit skroef (hoe het hulle geweet dis linksom-los?), vlieg die prop skielik af sonder dat die bye se beweging daarby pas. Ek vermoed dat 'n sterk en gekonsentreerde straaltjie lug (blaaspypie) gebruik is om die prop te beweeg…